UNKANDA WOLWALI WOMOKO YOMUNU 

Eteke cakala ekwi (10) ko sayi ya cemba kulima wohulukayi ovita eciya akwi 
akwala I'ecelala, Onjango yatatu yowingi wolofeka vyalikongela yasokiya, V'onjo 
yonguluvulu yo Chaillot ko Paris, ukanda wolwali womoko yomunu. Eteke 
lyakwamako lyekwi lamosi (11) osayi ya cemba yulima ohukayi ovita eciya akwi 
akwala I'ecelala, onjango yowingi yo UNESCO yatyamesa asulilo oku eyo 
akulihisa ekwatiso lyukanda wowingi wovopange osi esukiyo. 

ELOMBOLWILO 

Okukolela ukulihiso ekalo lityamela kovimata mata vyepata lyonnanu kwenda 

omoko yasoka kwavosi. Kwenda yesunga yilinga ombembwa yimwe yapana 

yesunga kwenda yombembwa v'olwali. 

Okukolela eci kacakulihiwile kwenda esepwiso lyomoko yomunu, lyatwala 

kokuponda, okungwalisa olondunge vyowihgi kwenda ekalu lyolwali lumwe muna 

vakwamwenyo vakaliyela okuvangula kwenda okulitava, vayovoka kusumba 

kwenda kusuka , yalombolwiwa ndeyi yavelapo hayo yalelapo vali keswimo liwa 

lyomunu. 

Okukolela okuti cavelapo okweca ulongo kokwamako okulyeca kukamba 

wolofeka. 

Olukolela okuti vukanda owingi wofokeka vyalikongela, wasapula onjanja 

yokaliye etavo lyawo komoko yavelapo yomunu, kekalo kwenda esilivilo 

lyomwenyo womunu, okulisoka komoko yalume kwenda yakayi kwenda 

yilombolola utoyi wokweca okwamako kwowingi kwenda okweca ekalo 

lyaposoka lyomwenyo v'eyovo limwe lyavelapo. 

Okukolela okuti olofeka vyalityamela vyatyamela okukwata, okulikwatisako 

I'elisokiyo lyolofeka vilikwete omunga, esumbilo lyolwali kwenda owingi womoko 

yulume kwenda ayovo avelapo. 

Okukolela okuti omunga yimwe yolomoko evi kwenda ayovo lyavelapo vali 

kesilivilo kokusumbila etyamelo eli. 



Onjango yowingi yalombolola ukanda ovu wolwali womoko yomunu I'esokolwilo 
lyavosi okulipitilisa kawingi osi kwenda olofeka vyosi, oco okuti omanu vosi 
kwenda okuti avimatamata vyosi vyowingi, okukwata ukanda owu olonjanja vyosi 
vesokolwilo, vakwata ongusu yaco, okupisa kelilongiso kwenda kepindiso, 
lyokwamisako esumbilo lyolomoko evi kwenda ombembwa, kwenda okukwata 
okupisa kovikele vyannako vyeci citumila ofeka kwenda coiwaii, okukulihisa 
kwenda okucilinga volwali kwenda ava vaci kasi, ndango kowingi wolofeka 
vyatyamelako ndeci kwevi vyolofeka vikasi kovaso yavyo : 

OCIHASU CATETE 

Omanu vosi vacitiwa valipwa kwenda valisoka kovina vyosikwenda komoko. Ovo 
vakwete esunga kwenda, kwenda olondunge kwenje ovo vatela okuliteywila 
kuvamwe kwenda vakwavo vesokolwilo lyocisola. 

OCIHASU CAVALI 

Omunu eye omunu citava okukala lolomoko vyosi kwenda ayovo osi aciwa 
vukanda owu kawupinganyiwa, ndeci citukwiwa kovivalo vyakova, kulume 
pamwe ukayi, k'elimi, ketavo, kocisimilo culongo woku vyala ofeka ale esokolwilo 
lyosi likwavo lyefetikilo lyofeka ale lyowingi, lyukwasi, lyucitiwe wekalo limwe 
lyosi konepa yikwavo kakukala etepiso lalimwe lyupisiwa kesokiyo lyulohgo 
wokuvyala ofeka, lyesunga ale lyolwali lyofeka a lyosi okuti onnunu watunda, 
okuti ofeka eyi yiyovoke okuti yityamela yikwavo ale yikala longave yimwe 
yokulitumila oyonwele. 

OCIHASU CATATU 

Lomwe okakala upika ndango oselevende; upika kwenda omwTlu yapika 
vyatatekiwa kolonjila vyayo vyosi. 

OCIHASU CAKWALA 



Lomwe okapumiwa, ndango akangiso ohali yalwa, ungangala uvi. 

OCIHASU CATALO 

Omunu eye omunu okwete omoko yokukuliha kolonepa vyosi vyofeka yahe 
yesunga. 

OCIHASU CEPANDU 

Omanu vosi valisoka kocihandeleko. Kwenda vakwete omoko. Kayalitepele 
yalisoka kokutatiwa kwocihandeko. 

Omanu vosi vakwete omoko yokutatiwas yasoka okupisa kokutepisa uvi wosi 
unyola ukanda owu kwenda esanumulo lyosi kwenda etepiso. 

OCIHASU CEPANDU VALI 

Omunu eye omunu okwete omoko yekwato liwa kesunga lyofeka, lyapama 
litetwiya ovilinga vivi omoko yavelapo eye yokulihiwila kelisokiyo ale 
kocihandeleko. 

OCIHASU CELELALA 

Lomwe enda vokalyawoso, vokayike ale okutilila kosamwa yofeka. 

OCIHASU CECIYA 

Omunu eye omunu okwete omoko, kokulisoka, okuti ekalo lyahe lilomboloka 
kwavosi kwenda kowingi, konjo yimwe yesombiso lilikasilili kwenda lyasoka 
likalombolola, ndaiigo komoko yahe kwenda kasiliyo ahe, ndango kalundi ahe 
okosi kelinga lyepiso vosuhgamisa eye. 

OCIHASU CEKWE 



1. Omunu walundiliwa elinga limwe lyumunu osokisiwa ndu hayeko toke eci 
elinga lyahe lilimbukiwa vokwenda kwolopapelo vyekandu, omu alitavo osi 
ayongwiwa, evindikiyo likasangiwa. 

2. Lomwe okayikiwa kovilinga ale ovovi vonjanja yaco eci akalingiwa, 
havakasi ndelinga limwe lyumunu okupisa komoko yofeka ale yolwali 
ndeci calisoka, hakukakala okayike lakamwe kakola aka kakapiwile 
vosimbu eyi ekandu lyumunu lyalingiwa. 

OCIHASU CEKWI LA MOSI 

Lomwe okatala ohali yokusakalasiwa lavi komwenyo wahe komwenyo wahe 
wulika, epata lyahe, onjo yahe kwenda ell tavo lyahe lavakwavo ndengo 
okusetekiwa kekalo lyahe kwenda unu wahe. 

OCIHASU CEKWI LAVAL! 

Lomwe okatalisiwa vali ohali lalundi okufwangwiliwa komwenyo wahe ulikasilili 
kepata, konjo yahe ale katambululo ahe, ndango, ndango okunyola ekalo lyahe. 
Omunu eye omunu okwete omoko yokutatiwa kocihandeleko, okupisa kalundi 
aco, ale kasetekiwo. 

OCIHASU CEKWI LATATU 

1 . Omumu eye omunu okwete omoko yokwenda ndeci apanga okunola oku 
akala nda vokati ke kalo lyowihgi. 

2. Omunu eye omunu okwete omoko kokutunda v'ofeka yosi okutyamisako 
eyi ayongola, kwenda okuhgwala ofeka yosi. 

OCIHASU CEKWI LAKWALA 

Kokukwamawa, omunu eye omunu okwete omoko yokuvanjiliya okutilila kofeka 
yikivavo kwenda okukwatisiwa ndukwafeka yingi volofeka vikwavo. 



OCIHASU CEKWI LATALO 

1 . Omunu eye omunu okwete omoko yunyitiwe umwe wofeka. 

2. Lomwe olikasilili olundiliwa unyitiwo wahe. Ndango omoko yokupongolola 
unyiliwe. 

OCIHASU CEKWI LEPANDU 

1. Okupisa kutunga wokulinga uvala, ulume kwenda ukayi ndengo ohele 
layimwe yekova, yukwafeka ale etavo, vakwete ocipango cokulikwela 
kwenda okutunga epata.Ovovakwete omokoyimosi osimbu yuvala kwenda 
kokulitepa kwavo. 

2. Uvala citava okuti va umalusula locipapo kwenda esokolwilo lyasoka 
lyolokweli vyokovaso. 

3. Epata ocimatamata casoka kwenda cakola cowingi kwenda cikwete 
omoko yokutatiwa kwowingi kwenda kwolombyali. 

OCIHASU CEKWI LEPANDU VALI 

1 . Omunu eye omunu, ndango oco ale kowingi, okwete omoko yeci mwele. 

2. Lomwe ofwangiliwa okuketikiwa kweci cahe. 

OCIHASU CEKWI LECELALA 

Omunu eye omunu okwete omoko yeyovo lyokusokolola, olondunge kwenda 
etavo. 

OCIHASU CEKWI L'ECIYA 

Omunu eye omunu okwete omoko yeyovo lyesokolwilo kwenda okuvangula. 

OCIHASU CAKWI AVALI 



1 . Omunu eye omunu okwete omoko yeyovo lyonjango kwenda omunga 
yunu. 

2. Lomwe osilinginyiwa oku upa vomunga yimwe. 

OCIHASU CAKWI AVALI LAMOSI 

1 . Omunu eye omunu okwete omoko yokukwatisa esongolo lyolondaka 
vyowihgi wovofeka yahe, ndokwingilamo I'utwe ale v'onele ndovindekase 
vyanoliwa. 

2. Omunu eye omunu okwete omoko yokweca, vekalo lokulisoka kovopange 
owing i wovofeka yahe. 

3. Onjongole yawingi osi yovihandeleko vyomoko yowingi; onjongole eyi 
yavangwiwile kocela calomboloka cocili, cikwate onepa volotembo 
kukulisiso wavyosi wasoka, kwenda kocela covutima, ale vali elinga limwe 
lisungweko lyeciwa kombembwa yocela. 

OCIHASU CAKWI AVALI LAVALI 

Omunu eye omunu, eci okuti ocimatamata cowingi, okwete omoko yokutatiwa 
kwowingi, oko kutundilila koku kwata esanju olomoko vyokwasi, vyowingi kwenda 
ovituwa viyongwiwa kunu wavyo kwenda okwamako kulikasilili kwenkalo 
lyomunu, ohenda yongusu yofeka kwenda ukamba lolofeka vyolwali, okukwata 
ocikele celisokiyo kwenda ovokwasi ofeka oyo ofeka. 

OCIHASU CAKWI AVALI LATATU 

1. Omunu eye omunu, omoko. yupange, okunola locipango cahe upange, 
ekalo lyaposoka kwenda lyesanju lyupange okutatiwa oco hakatundeko. 

2. Vosi vakwete omoko, halokutepisako, ofeto yimosi kupange walisoka. 

3. Wosi olinga upange okwete omoko yofeto yasoka kwenda yesanju, 
okukwata ndeci epata lyahe ekalo limwe lyunu womumu kwenda 
yamisako, ndaciyongola vali ovi kwata vyokutata owiingi. 



4. Omunu eye omunu okwete omoko yokutekula, lavakwavo olosindikatu 
okutyamela kolosindikatu vikwavo oco vatetwiye olonjongole vyaso. 

OCIHASU CAKWI AVALI LAKWALA 

Omunu eye omunu okwete omoko yokupuyuka kwenda okupitisa otombo 
kwenda elyuviko lyasoka lyosimbu yupange kwenda epuyuko lyosimbu yifetiwa. 

OCIHASU CAKWI AVALI LATALO 

1 . Omunu eye omunu okwete omoko yutunga womwenyo umwe wasoka oco 
akwate uhayele wahe, ekalo lyahe liwa kwenda lyepata lyahe haco 
lyokulya, okuwala, onjo ovikele vyuhayele, ndeci vo haco kovipange 
owingi aposokela; eye okwete omo yokutatiwa konjila yokukala okuti 
kakwete upange, kokuvela, eel ekuti kasilivilavali, kumbumba 
kokukukatoke kolonjila vikwavo vyokumyelisa ovikwata vyahe vyosi 
vyekwatiso kokwamako lovitangi vyulika wonjongole yahe. 

2. Kokucitiwa kwenda kumola okwete omoko yekwatiso limwe kwenda 
ekwatiso limwe lyavelapo. Omala vosi vacitiwa kavivala ale kosamwa 
yavo, vakwata etetwiyo limosi lyowingi. 

OCIHASU CAKWI AVALI L'EPANDU 

1 . Omunu eye omunu okwete omoko yelilongiso. Elilongiso likale lyocali, 
ndeci cikala elilongiso lyokuyukiyako kwenda lyongusu. Elilongiso 
lyokuyukiyako te okulisilihginya. Elilongiso lyuloiigo kwenda lyepindiso te 
lisandwiwa; okweca onjongole yelilongiso lyavelapo liyulwiwe kokulisoka 
kwavosi kupange wekolelo lyawo. 

2. Elilongiso litave okuyuluka kukulihiso wosi womwenyo kwenda kongusu 
yocisumbilo komoko yomanu kwenda keyovo lyasoka. Oyo yece 
elomboloko, ongecelo kwenda ukamba p'okati kolofeka vyosi kwenda 



awingi osi olomepele vyakova ale vakwetavo, eci ndeci okwamako 
kwovopange olofeka vyalikongela kokukwatisa ombembwa. 
3. Olofeka, kocipango, omoko yokun5la elilongiso lyosi vaca k'omala vavo. 

OCIHASU CAKWI AVAL! LEPANDU VALI 

1 . Omunu eye omunu okwete omoko yokukwatisa ndeci ayongola 
komwenyo wovituwa vyowingi : okukwata kovolofigo kwenda okukwatisa 
kokwamako kulofigo kwenda ovowa aca. 

2. Omunu eye omunu okwete omoko yokutatiwa kolonfongole vyolondunge 
kwenda ovikwata vyalingiwa vyupange ulongo walivulu ale ovipapo ale 
olomapalo evi okuti ovyo efetikilo. 

OCIHASU CAKWI AVAL! LECELALA 

Omunu eye omunu okwete omoko yeci avyala, kesokiyo lyowingi kwenda 
kesokiyo lyolwali, ocihandeleko cimwe ndeci omoko kwenda ombembwa 
yipopiwa vukanda owu mupita eci calingiwa. 

OCIHASU CAKWI AVAL! LECIYA 

1. Omunu okwete ovikele kowingi esi okuti olikasilili kesokiyo lyokwamako 
kunu wahe kwenda eci citava. 

2. Vupange womoko yahe kwenda kekalo liwa lyombemwa yahe, omunu eye 
omunu eye umwe okapiwa kongave eyi alinga kocihandeleko culika oco 
akwate ukulihiso kwenda ocisumbilo colomoko kwenda eyovo lyovina 
vikwavo yokusanjwisa alinga awa okuvangula, ucihandeleko cowingi 
kwenda ekalo liwa lyacosi cuvyali wowingi. 

3. Olomoko evi kwenda eyovo havikatava, vonjila layimwe, okulinga eci 
hacoko kasangamelo kwenda kafetikilo olofeka vyalitokeka. 

OCIHASU CAKWI ATATU 



Lalimwe ekalo lyukande owu litava okuti lilombolwiwa, okuti likatangisa uvyali, 
elyongolwilo limwe ale omunu umwe, omoko yimwe yango yokutyamela kupange 
umwe ale okutelisa elinga limwe lyokunyola olomoko kwenda eyovo, vyatumiwa 
ndeti mulo. 



